सामुदायिक भवन सामाजिक एकता का प्रतीक : विर्क
मुख्यसंसदीय सचिव बख्शीश सिंह विर्क ने कहा कि वर्तमान सरकार एक समान काम करने में विश्वास रखती है। मुख्यमंत्री मनोहर लाल के नेतृत्व में प्रदेश का चहुंमुखी विकास हो रहा है। सीपीएस रविवार को असंध में बनने वाले रोड़ भवन के शिलान्यास करने के बाद लोगों को संबोधित कर रहे थे। उन्होंने रोड़ भवन के लिए 21 लाख रुपए देने की घोषणा की। कार्यक्रम की अध्यक्षता हैफेड के चेयरमैन एवं घरौंडा विधायक हरविंद्र कल्याण ने की। उन्होंने भी रोड़ भवन के लिए 11 लाख रुपए देने की घोषणा की।
सीपीएस विर्क ने कहा कि कोई संस्था धर्मशालाएं बनवाती है, तो ऐसी धर्मशालाएं सामुदायिक भवन सभी की साझी होती है। यह एकता का प्रतीक है। सीपीएस ने कहा कि असंध क्षेत्र में जो विकास पिछले 50 वर्षों में नहीं हुआ, उसे बहुत कम समय में ही पूरा किया जा चुका है। हैफेड के चेयरमैन एवं घरौंडा विधायक हरविंद्र कल्याण ने कहा कि रोड भवन निर्माण कार्य पुण्य का काम है। इस अवसर पर अखिल भारतीय रोड़ सभा के प्रधान नसीब सिंह, हिशम जौली, चौधरी बलजीत टूर्ण, राजेश कादियान, विनोद त्यागी, बृज मोहन टक्कर, वनिता मूंड, कांता बेरागी, रणधीर, सरपंच कृष्ण, राजबीर, प्रवीन नरवाल, रोशन लाल, सुनील, सतबीर जानी, निर्मल सिंह, राजेश कुमार, सोहन, हिसम सिंह जोली, मेहर सिंह, शमशेर सहित अन्य मौजूद रहे।
hne_Deva hin_Deva hin_Deva